Даволі значная калекцыя рэчаў XVII - XX стст., вырабленых у ювелірных цэнтрах Расійскай імперыі. Найбольш ранняй і ўнікальнай з’яўляецца ноўгародская двухбаковая панагія XVI ст. з разьбой на маржовай косці, яе срэбная аправа дэкаравана раслінным узорам, выкананым у папулярнай сярод рускіх майстроў тэхніцы эмалі па скані. Знакамітыя рускія жывапісныя эмалі з евангельскімі сюжэтамі прадстаўлены дробніцамі маскоўскіх і растоўскіх майстроў XVIII - XIX стст.